গাজীপুরের জেলা প্রশাসক ডঃ দেওয়ান মুহাম্মদ হুমায়ূন কবীর বলেন, স্বাধীনতা যুদ্ধের স্মৃতিকে ধরে রাখতে এবং একাত্তরের বীরদের নতুন প্রজন্মের কাছে তুলে ধরতে ‘অনুপ্রেরণা ১৯’ নির্মাণের উদ্যোগ নেয়া হয় প্রায় এক বছর আগে। গত মে মাসের শেষের দিকে সার্কিট হাউস প্রাঙ্গণে ভাস্কর্যটির নির্মাণকাজ শুরু হয়। এটি তৈরির জন্য দায়িত্ব দেয়া হয় ঢাকা বিশ্ববিদ্যালয়ের চারুকলা অনুষদের এক সময়ের মেধাবী শিক্ষার্থী ভাস্কর মুহম্মদ আরিফুজ্জামান নূরনবীকে।